****

**Tasuta õigusnõustamine erivajadusega inimestele üle Eesti**

Eesti Puuetega Inimeste Koda (EPIKoda) koostöös sihtasutusega Õigusteenuste Büroo (ÕTB) alustab aprillist 2017 õigusnõustamise teenuse pakkumist keskmise, raske või sügava puudega inimestele. Erivajadusega isiku elukondlike õigusküsimuste lahendamiseks võivad sihtgrupi esindajatena nõustamisele pöörduda ka sihtgrupi hooldajad või pereliikmed.

Teenuse eesmärgiks on tagada erivajadustega isikutele õigusnõustamine ja abistamine igapäevasel ametiasutustega suhtlemisel ning asjaajamisel.

Õigusabi tagatakse elukondlike õigusmurede lahendamisel: võlad, eluase, pereasjad, tööasjad, toetused jms. kohtumisega õigusnõustamisega (vajadusel ka veebisilla vahendusel (Skype)), õigusinfot saab küsida telefonitsi ja veebinõustamise teel.

Õigusnõustamise teenust pakutakse 15-s ligipääsetavas nõustamiskohas üle Eesti koostöös maakondlike puuetega inimeste kodadega.

|  |  |  |  |
| --- | --- | --- | --- |
| **Maakond** | **Õigusnõustamise teenuse osutamise kohad** | **Teenuse osutamise regulaarsus** | **Nõustamised aprillis** |
| Harju | Eesti Puuetega Inimeste Koda  (Toompuiestee 10, Tallinn) | iganädalaselt reedeti | 07. apr |
| Hiiu | Hiiumaa Puuetega Inimeste Koda  (Lootuse 2, Käina alevik) | kuu viimane neljapäev | 27. apr |
| Ida- Viru | Ida-Virumaa Puuetega Inimeste Koda  (Kaare 7, Jõhvi) | kuu 1. kolmapäev | 05. apr |
| Narva kohtumaja (1.Mai 2, Narva) | kuu 1. kolmapäev | 05. apr |
| Jõgeva | Jõgevamaa Puuetega Inimeste Koda  (Ristiku 3, Jõgeva) | kuu 4. esmaspäev | 24. apr |
| Järva | Järvamaa Puuetega Inimeste Koda  (Lai 33, Paide) | kuu 3. esmaspäev | 17. apr |
| Lääne- Viru | Lääne-Virumaa Puuetega Inimeste Koda  (Lille 8, Rakvere) | kuu 1. kolmapäev | 05. apr |
| Põlva | Põlvamaa Puuetega Inimeste Koda  (Uus 2, Põlva) | kuu 2. kolmapäev | 12. apr |
| Pärnu | Pärnumaa Puuetega Inimeste Koda  (Riia mnt 70, Pärnu) | kuu 2. teisipäev | 11. apr |
| Rapla | Raplamaa Puuetega Inimeste Koda  (Kuusiku tee 5, Rapla) | kord kvartalis | 20. apr |
| Saare | Saaremaa Puuetega Inimeste Koda  (Pikk 39, Kuressaare) | kuu viimane reede | 28. apr |
| Tartu | Tartu Puuetega Inimeste Koda  (Rahu 8, Tartu) | kuu 4. esmaspäev | 24. apr |
| Valga | Valgamaa Puuetega Inimeste Koda  (Kungla 15, Valga) | kuu 2. kolmapäev | 12. apr |
| Viljandi | Viljandi Puuetega Inimeste Nõukoda  (Posti 20, Viljandi) | kuu 3. esmaspäev | 17. apr |
| Võru | Võrumaa Puuetega Inimeste Koda  (Lembitu 2, Võru) | kuu 2. kolmapäev | 12. apr |

Teenus on sihtgrupi jaoks tasuta.

Õigusnõustamiseks on vajalik eelregistreerimine SA Õigusteenuste Büroo telefonidel: 601 5122 või 53 850 005 (SMS).

Vajadusel on võimalus kasutada nõustamisprotsessis viipekeeletõlki.

Täpsem info teenuse kohta on leitav EPIKoja veebilehelt: <http://www.epikoda.ee/tegevus/oigusnoustamine>

Lisainfo: Tauno Asuja, Eesti Puuetega Inimeste Koja peaspetsialist, tel: 661 6614,   
e-post: tauno.asuja@epikoda.ee

Õigusnõustamise teenust rahastab Justiitsministeerium.

